open-index/open-wikipedia-markdown huggingface dataset:
Čutkovský potok

**Čutkovský potok** je potok vo Veľkej Fatre, v podcelku Šípska Fatra. Meria 8 km, je tokom III. rádu a je ľavostranným prítokom Váhu. Preteká cez Čutkovskú dolinu výlučne územím mesta Ružomberok.

## Prameň
Pramení pod Vyšným Šiprúnskym sedlom, na severných svahoch vrchu Šiprúň vo Veľkej Fatre, v nadmorskej výške cca 1 255 m n. m. na katastrálnom území Malinô Brdo.

## Priebeh toku
Potok tečie od prameňa sprvu na severovýchod husto zalesnenou lokalitou Maďarovo, na západných svahoch vrchu Vtáčnik (1 090 m n. m.) sa stáča a pokračuje na sever. Na strednom toku preteká cez Tiesňavu za dierou (nazvanej podľa jaskyne Čutkovská diera na ľavom brehu) a po pribratí ľavostranného prítoku (na ktorom vznikli Vyšný a Nižný Jamišný vodopád) opäť smeruje na severovýchod k travertínovej Červenej skale na pravom brehu. Ďalej pokračuje až do oblasti Klucmanovej severným smerom, na dolnom toku sa znovu stáča na severovýchod, napája malú vodnú nádrž a vteká do údolia Váhu, kde tečie intravilánom Ružomberka a oddeľuje Novú Černovú na ľavom a sídlisko Klačno na pravom brehu.

## Prítoky
Ľavostranné: potok z oblasti Chabzdovej, potok z južného svahu vrchu Vtáčnik (1 236 m n. m.) (na ňom Jamišné alebo aj Pálenické vodopády), potok Budkovica

Pravostranné: potok zo severného svahu vrchu Vtáčnik (1 090 m n. m.), Jelení potok (s Jelením vodopádom), potok z východného svahu vrchu Čutkovo (737 m n. m.)

## Ústie
Do Váhu sa vlieva západne od centra Ružomberka (na východnom okraji Novej Černovej a oproti mestskej časti Rybárpole) v nadmorskej výške cca 465 m n. m.

## Referencie


Kategória:Potoky na Slovensku
Kategória:Povodie Váhu
Kategória:Vodné toky vo Veľkej Fatre
Kategória:Vodné toky v okrese Ružomberok
Pavol Šimun

**Pavol Šimun** (* 1990, Bratislava) je slovenský herec.

## Životopis
Pavol Šimun sa narodil v Bratislave hercovi Petrovi Šimunovi. Podobne ako jeho otec študoval na VŠMU, konkrétne v odbore bábkoherectva, z ktorého prešiel do činohry. Má sestru Barboru.

Od roku 2016 účinkuje v Divadle Astorka. Načítal viaceré poviedky od Dušana Mitanu, Karola Horvátha, Dušana Šustera a iných.

## Filmografia
* 1997: *[[Nejasná správa o konci sveta]]*
* 2012: *[[Dr. Dokonalý]]*
* 2014: *Krok do tmy*
* 2015: *Johankino tajomstvo*
* 2016: *Agáva*
* 2016: *Zoo*
* 2017: *Tajné životy*
* 2018: *[[Sestričky (seriál)|Sestričky]]* (Vilo)**
* 2018: *Hotel*
* 2020: *Kavej. Z východu na západ*
* 2021: ''Pán profesor''
* 2022: *[[Ultimátum (seriál)|Ultimátum]]*
* 2022: *[[Výnimočná Nikol]]* (postava vyšetrovateľa Sama Dubského)
* 2024: *[[Kavej]]*

## Ocenenia
* 2016, Roma Teatro Festival: za najlepší mužský herecký výkon v inscenácii Experiment

## Referencie

## Externé odkazy
* 
* 
* 
* Pavol Šimun na Markíze

Kategória:Osobnosti z Bratislavy
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Absolventi Vysokej školy múzických umení
Matej Vagač

Ing. Matej Vagač (* 13. december 1967, Bratislava) je slovenský geodet, ochranár, aktivista a komunálny politik. Od roku 2022 pôsobí ako starosta mestskej časti Bratislava-Staré Mesto.

## Životopis
V roku 1985 absolvoval Gymnázium Jura Hronca a v roku 1990 inžinierske štúdium geodézie a kartografie na Stavebnej fakulte Slovenskej vysokej školy technickej v Bratislave.

Stal sa súčasťou mladšej generácie Slovenský zväz ochrancov prírody a krajiny (SZOPK), medzi ktorých patria či patrili Mikuláš Huba, Eugen Gindl, Peter Tatár či Peter Kresánek. Už počas vysokej školy sa zapájal do záchrany ľudovej architektúry a historicky cenných objektov ako Kvačiansky mlyn, Podšíp, Vlkolínec, Brdárka či kláštor v Marianke. V Bratislave ostro vystupovali napríklad za záchranu a obnovu historického Podhradia. Neskôr spoluzaložil občiansku iniciatívu „Bratislava otvorene“, v rámci ktorej viaceré osobnosti vystupovali za záchranu zelene, pamiatok a spoločenských hodnôt, organizovali diskusie a zúčastňovali sa verejného pripomienkovania projektov (Astorka, Zrkadlová sieň primaciálneho paláca). Táto občianska iniciatíva organizovala petície ako petícia za záchranu Parku kultúry a oddychu (PKO) v Bratislave, Podhradia, petícia proti výstavbe garáží v parku na Šafaríkovom námestí, pripomienkovali územné plány zón a kriticky vystupovali voči viacerým plánovaným výrubom.

## Politická kariéra
Popri práci stavebného inžiniera – geodeta sa začal venovať komunálnej politike. Od roku 2014 rokov bol poslancom miestneho zastupiteľstva Starého Mesta a od roku 2018 aj mestským poslancom a predsedom poslaneckého klubu vtedajšieho Teamu Vallo na Starom Meste. S podporou primátora Matúša Valla (Team Bratislava) a podporou strán Team Bratislava a Progresívne Slovensko kandidoval v komunálnych voľbách 2022 na post starostu Starého Mesta. Vo voľbách získal 50,30 % hlasov. Popri starostovskom poste Staré Mesto zastupuje naďalej aj v mestskom zastupiteľstve.

## Súkromný život
Žije v bratislavskom Starom Meste, s manželkou Martinou má dve dospelé deti.

## Referencie

## Externé odkazy
* Osobný web

Kategória:Osobnosti z Bratislavy
Kategória:Slovenskí geodeti
Kategória:Slovenskí občianski aktivisti
Kategória:Slovenskí komunálni politici
Kategória:Starostovia mestskej časti Bratislava-Staré Mesto
Kategória:Absolventi Stavebnej fakulty Slovenskej technickej univerzity v Bratislave
Veľký zelený múr (Afrika)

[vpravo|náhľad| Satelitná snímka [Sahara|Sahary]]
**Veľký zelený múr** (anglicky The *Great Green Wall*) je geoinžiniersky projekt vytváraný Africkou úniou, ktorého cieľom je čeliť rozpínaniu púšte v oblasti južnej Sahary. Projekt, v ktorom sa postupne združilo 21 afrických krajín, sa usiluje o vytvorenie pásu zelene širokého 15 kilometrov, a to v dĺžke 7 775 km, teda od Senegalu po Džibutsko. Najprv išlo predovšetkým o sadenie stromov a obnovu 100 miliónov hektárov degradovanej pôdy, neskôr sa projekt transformoval do akcií pre zlepšenie techniky čerpania a využívania vody, ochrany zelene a efektívnejšieho využívania pôdy, pričom cieľom je vytvoriť mozaiku zelenej a produktívnej krajiny v Saheli. Vytvorenie tohto múru má za cieľ aj zachytenie 250 miliónov ton uhlíka z atmosféry, ako aj vytvorenie miliónov pracovných miest.

## História
Prezident štátu Burkina Faso Thomas Sankara sa snažil brániť rozpínaniu púšte vo svojej krajine v rokoch 1983 až 1987; do tejto doby siahajú počiatky plánovanej výsadby. V júli 2005 rozhodla Africká únia adaptovať a podporovať projekty, ktoré sa zjednotili do projektu Green Belt Movement, ktorý iniciovala nositeľka Nobelovej ceny Wangari Maathai.

Táto zelená bariéra, koordinovaná Senegalom, je navrhnutá na ochranu pôdy proti rozpínaniu piesku a erózii pôdy. Rovnako ako príspevok k zlepšeniu miestnych príjmov, bude výsadba tejto zelenej bariéry globálnou odpoveďou na združené účinky degradácie prírodných zdrojov a sucha v poľnohospodárskych oblastiach.

Global Environment Facility (GEF) oznámil 17. júla 2010, že projekt bude najskôr financovaný 119 miliónmi dolármi, ktoré schválila Africká únia už v roku 2007. Celkové náklady projektu sú odhadované na viac ako 8 miliárd dolárov. Do projektu sa finančne najviac zapája Etiópia, Niger, Eritrea a Senegal. V roku 2022 bol podľa odhadov projekt dokončený len zhruba na 15%.

## Výsledky projektu
S odstupom doby je možné konštatovať, že pôvodný cieľ, teda zabrániť dezertifikácii, sa naplniť nepodarilo (napríklad 80% všetkých vysadených stromov zahynulo), ale v niektorých oblastiach sa výrazne zlepšilo hospodárenie v krajine. Najväčší pokrok bol dosiahnutý v Senegale.

## Referencie


## Pozri aj
* Geoinžinierstvo
* Veľký zelený múr (Čína)
* Dezertifikácia

## Zdroj

* 

Kategória:Púšte Afriky
Kategória:Klimatické zmeny
Magura (vrch v Západných Tatrách)

**Magura** ojedinele aj **Licierova kopa** () je vrch v Tatrách na Slovensku. Leží nad Tichou dolinou nad Podbanským, približne  severovýchodne od Liptovského Hrádku. Oblasť Liptovských kôp je prísnou rezerváciou, kde je vstup turistov zakázaný.

## Poloha
Nachádza sa v centrálnej časti Tatier, v geomorfologickom podcelku Západné Tatry a ich časti Liptovské kopy. Leží v katastrálnom území Štrbského Plesa, mestskej časti mesta Vysoké Tatry v okrese Poprad v Prešovskom kraji. Najbližšími sídlami sú juhozápadne situované Podbanské, juhovýchodne ležiace Štrbské Pleso, severovýchodne Tatranská Javorina a severne poľské mesto Zakopané. Vrch sa nachádza v Tatranskom národnom parku a na území národnej prírodnej rezervácie Tichá dolina.

## Opis
Magura leží na severnom okraji Liptovských kôp, v rovnomennom hrebeni nad ohybom Tichej doliny. Hrebeň vybieha severozápadne z Veľkej kopy () v Hrebeni kôp. Svahy Magury padajú na východe do doliny Zadné Licierovo, na západe do doliny Predné Licierovo a severne sa zvažujú do mohutnej Tichej doliny. Vodu z celej oblasti tak odvádza Tichý potok do Belej v povodí Váhu. 

Východne sa nachádza Svinica (), Valentková (), Kotolnica () a Zadná Garajova kopa (), južne Hrubá kopa (), Nefcerské veže (), Kriváň (), Veľká kopa (), Predný Holý vrch (), Krížna () a Veľká Brdárova grapa (), západne Smrečiny (), Poľská Tomanová (), Liptovská Tomanová (), Stoly (), Temniak (), Kresanica (), Malolučniak (), Kondratova kopa () a Suchá kopa () a severne  Goričková () a Kasprov vrch (). Na vrchol nevedie značený chodník.

### Výhľady
Prevažne hôľnatý, turisticky neprístupný vrchol je vo východnej časti porastený nesúvislou kosodrevinou a umožňuje tak kruhový rozhľad. Vzhľadom na polohu a nadmorskú výšku sú z Magury viditeľné len blízke doliny a okolité vrchy Západných a Vysokých Tatier.

## Prístup
Vrch sa nachádza na území národnej prírodnej rezervácie s najvyšším stupňom ochrany a Tatranského národného parku, preto vstup do tejto časti Tatier je zakázaný. Značený chodník vedie Tichou dolinou severným úpätím. 

## Referencie

## Iné projekty

## Pozri aj
* Liptovské kopy
* Tichá dolina (národná prírodná rezervácia) 
* Tatranský národný park
* Zoznam vrcholov v Západných Tatrách

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Poprad
Kategória:Vysoké Tatry (mesto)
Exorcista

[náhľad|[https://www.aieinternational.it/ Medzinárodná asociácia exorcistov.]](https://sk.wikipedia.org/wiki/S%C3%BAbor:AIE_logo2.jpg)
**Exorcista** () je v niektorých náboženstvách osoba, o ktorej sa verí, že je schopná vyháňať diabla alebo iné zlé sily z ľudí, zvierat alebo vecí. Exorcista môže byť špeciálne pripravená alebo poučená osoba vrátane: kňaza, mnícha, šamana (liečiteľa), jasnovidca alebo geomanta.

## Exorcisti v rôznych náboženstvách

### Kresťanstvo

V rímskokatolíckom kontexte môže *exorcista* označovať duchovného, ktorý bol vysvätený do menšieho rádu exorcistu (svätenie), alebo kňaza, ktorý bol poverený vykonávať obrad slávnostného exorcizmu.

Služba exorcistu (svätenie) bola jedným z nižších svätení a podľa všetkého bola na konci 3. storočia veľmi rozšírená. V tejto dobe tiež obrad exorcizmu tvoril (a v katolíckej cirkvi dodnes tvorí) súčasť katechumenátu a krstnej liturgie. Cirkevní spisovatelia prvých storočí (napr. sv. Antonín Pustovník, sv. Cyril Jeruzalemský a sv. Ján Zlatoústy) označujú za najjednoduchší a najbežnejší prostriedok proti zlu (t.j. exorcizmus) znamenia kríža. Medzi ďalšie prostriedky obrany proti zlému boli a zostávajú považované v cirkvi Ježišovo meno, svätená voda a požehnané predmety.

Dnes je označenie *exorcista* používané pre kňaza povereného biskupom väčšinou na dobu určitú, aby vykonával na území diecézy tzv. veľký exorcizmus. Kompetencie *exorcistu* a možnosť použitia exorcizmu stanovuje a obmedzuje na jednej strane kanonické právo, na druhej *[[Rímsky obrad]]*. Medzi kňazov, ktorí sú známi ako *exorcisti* alebo pôsobili na našom území, patria Gabriele Amorth, Vojtech Kodet, James J. LeBar, Elias Vella a na Slovensku za Košickú arcidiecézu Imrich Degro. Veľký exorcizmus môže vykonávať aj každý biskup, pretože je nositeľom plnosti sviatosti kňazstva.

## Referencie

## Pozri aj
* Exorcista (svätenie)
* Exorcizmus
* Medzinárodná asociácia exorcistov
* Parapsychológia

## Zdroj

Kategória:Exorcizmus
Kategória:Démonológia
Larva migrans

**Larva migrans** je odborné označenie pre larvy hlístic, které migrujú po tele hostiteľa. Larvy môžu migrovat rôznymi tkanivami a orgánmi v závislosti na druhu parazita, mieste vstupu do organizmu hostiteľa a cieľovom mieste parazita. Podľa miesta migrácie sa rozlišuje:

* **[[Toxokaróza|larva migrans visceralis]]** (larvy, migrujúce vo vnútorných orgánoch, hlavne v pečeni, pľúcach, obličkách, mozgu)
* **[[Toxokaróza|larva migrans ocularis]]** (larvy, migrujúce v oku)
* **[[Kožná larva migrans|larva migrans cutanea]]** (larvy, migrujíce v koži)

Pri infekci človeka hlísticami sa hovorí  o tzv. syndróme larva migrans. Týmto výrazom sa označuje komplex príznakov, vyvolaných migrujúcimi larvami hlístic.

Kategória:Medicína
Kategória:Parazitológia
Miss World 1978

[náhľad|Víťazka Miss World 1978 [Silvana Suárezová.]]

**Miss World 1978** bol dvadsiaty ôsmy ročník medzinárodnej súťaže krásy Miss World, ktorý sa konal 16. novembra 1978 v londýnskej Royal Albert Hall. Súťaž organizovali Sacha Distel a Paul Burnett. Silvana Suárezová, reprezentantka Argentíny, bola korunovaná za Miss World 1978.

## Porota semifinále
* Stuart Wagstaff, austrálsky herec a člen Variety Club
* Phil Lynott, írsky spevák, skladateľ a hudobník skupiny Thin Lizzy
* Christopher Cazenove, anglický herec
* Susan Georgeová, britská herečka
* Eric Morley, predseda Variety International a porotcov, ktorí nehlasovali
* Jennifer Hosten-Craigová, Miss World 1970 a vysoká komisárka z Grenady v Kanade
* Ricardo Villa, argentínsky futbalista
* Régine Zylberbergová, francúzska speváčka belgického pôvodu
* Michael Chow, reštaurátor, interiérový dizajnér a bývalý herec narodený v Číne
* Seow Peck Lengová, členka správnej rady Singapuru

## Výsledky

### Umiestnenia

### Špeciálne ocenenia

## Zdroj

Kategória:Súťaže krásy
Kategória:1978
Sestra v akcii

**Sestra v akcii** (orig. *Sister Act*) je americká filmová komédia z roku 1992. Hlavnú úlohu speváčky z nevadského Rena, ktorá predstiera, že je mníška, pretože jej mafiánsky milenec ju chce nechať zabiť, stvárnila Whoopi Goldbergová. 

Film bol prijatý veľmi pozitívne a celosvetové tržby boli na úrovni 231,6 miliónov dolárov. 

## Dej

Film začína na katolíckej základnej škole v roku 1968, kde sa mladé dievča vzpiera katolíckej výchove a je svojou učiteľkou, rádovou sestrou, varovaná, aby neskončila zle.

Dievča je Deloris Van Cartierová, ktorá sa neskôr stala speváčkou v Rene v Nevade a milenkou mafiánskeho bossa Vince LaRoccy. Deloris si nevšíma jeho zločiny, ale jedného dňa je svedkyňou vraždy. Keďže ju mafiánsky boss zahliadol, rozhodne sa utiecť a Vinceho udá na políciu. Aby bola pred svojim milencom uchránená je ukrytá do katolíckeho ženského kláštora v San Franciscu.

Tam je nútená nosiť habit a prijme meno „sestra Mária Clarence“. Tunajšia matka predstavená nie je veľmi nadšená, že sem Deloris prišla, ale jej prehrešky toleruje, pretože rád za jej ochranu dostane peniaze. Speváčke sa nepáči strohý rádový život, a tak ju matka predstavená pošle do kláštorného zboru. Deloris sa chopí vedenia do tej doby nevýrazného a rozladeného zboru a dostáva sa tak do svojho živlu. Staré piesne nacvičí v modernom a rytmickejšom štýle a zbor sa razom stáva modernejším. Hoci proti tomu protestuje matka predstavená, Deloris vyvedie ostatné sestry aj mimo kláštor, kde pomáhajú v uliciach mesta s upratovaním a. Jej hudobná a charitatívna činnosť získa toľko pozornosti, že sa do San Francisca príde pozrieť aj samotný pápež Ján Pavol II.

Deloris je však pred pápežovou návštevou unesená Vinceovými kumpánmi späť do Rena. Keď sa ostatné sestry dozvedia, kto ich kamarátka skutočne je, vydajú sa jej na pomoc. Medzitým, keď chce Vince s kumpánmi Deloris zabiť, prezlečená sestra zostane pokojná, vďaka čomu sa Vince s poskokmi začnú hádať, dokonca si myslia, že sa skutočne stala mníškou, a jej sa tak podarí utiecť. Po naháňačke je Vince zatknutý, sestry a Deloris sa vrátia do San Francisca na koncert pre pápeža. Deloris sa potom vráti k svojej kariére.

## Postavy

## Ohlasy
*Sestra v akcii* zaznamenala veľký ohlas a stala sa populárnou nadčasovou komédiou. Celosvetové tržby boli na úrovni 231,6 milióna dolárov, čím mnohonásobne prevýšili rozpočet filmu, ktorý bol 31 miliónov. Viaceré divadlá vytvorili na námety filmu muzikály, napríklad v roku 2011 na Broadwayi so svojimi 561 vystúpeniami.

## Referencie

## Externé odkazy
* 

## Zdroj

Kategória:Filmové komédie USA
Kategória:Kriminálne filmy USA
Kategória:Detské filmy a seriály
Kategória:Filmy Touchstone Pictures
Kategória:Filmy z 1992
Kategória:Filmy podľa názvu
Falsterbo

náhľad|Pláž vo Falsterbo

**Falsterbo** je mesto vo Švédsku. Nachádza sa v provincii Skåne, na polostrove Falsterbo. Žije tu 6861 obyvateľov.

## Dejiny
Mesto vzniklo v 13. storočí. Bolo centrom trhu s rybami v Baltskom mori, v oblasti sa pohybovali obchodníci z okolia, ako aj z celej Európy. Mesto malo privilégia Hanzy, a preto bolo bohaté a prosperujúce.

Keď následkom intenzívneho lovu takmer vymizla miestna populácia sleďov, mesto stratilo na dôležitosti a rybí trh zanikol.

Od roku 1890 je mesto vnímané ako letovisko. Pozdĺž pláže vyrástlo v priebehu desaťročí niekoľko hotelov. Mesto láka turistov vďaka pláži z bieleho piesku.

náhľad|Polostrov Falsterbo z lietadla

## Referencie

Kategória:Mestá vo Švédsku
Kategória:Skåne
Kategória:Hanza
Lukáš M. Vytlačil

Mgr. **Lukáš M. Vytlačil** (*Lukáš Michael*; * 23. apríl 1985, Kladno) je český historik, archivár a flautista, pracuje v Historickém ústavu Akademie věd České republiky.

## Životopis
Na Konzervatóriu v Tepliciach vyštudoval hru na priečnu a zobcovú flautu, neskôr tiež dirigovanie u Jana Valtu. Na Pedagogickej fakulte Univerzity Karlovej absolvoval v roku 2011 odbor Historická hudobná prax, baroková priečna flauta u Jany Semerádovej, a neskôr aj hudobnú vedu na Filozofickej fakulte UK (2017). Pod vedením Rebeccy Stewart študoval interpretáciu vokálnej polyfónie a zúčastnil sa aj viacerých interpretačných kurzov u významných hudobníkov a pedagógov, ako sú napr. Peter Holtslag, Ashley Solomon, Barthold Kuijken, Jostein Gundersen, Anneke Boek, Peter Zejfart, Jorge Salgado Correia a ďalšie.

V rokoch 20132018 bol odborným pracovníkom v Kabinetu hudební historie Etnologického ústavu AV ČR, 20182022 v Biografickom archíve Ústavu pro českou literaturu AV ČR a 20222024 v Národnom pamiatkovom ústave. Od roku 2021 je archivárom v hudobnom archívu Národného divadla a od roku 2025 pôsobí tiež ako odborný pracovník Historického ústavu AV ČR. Je členom Sdružení historiků České republiky. Bádateľsky sa zameriava predovšetkým na dejiny neskorého stredoveku a raného novoveku, reformáciu, hudobnú históriu a na edičnú činnosť. Jeho publikačná činnosť zahŕňa niekoľko monografií a edícií, štúdie a stati, slovníkové heslá atď.

V hudbe sa venuje tzv. historicky poučenej interpretácii ako hráč na barokovú priečnu flautu, zobcovú flautu, dirigent a vokalista. Je umeleckým vedúcim súboru Ensemble Sporck a vystupuje tiež s ďalšími súbormi, napr. Ensemble Inégal, s ktorým sa podieľal na niekoľkých nahrávkach, Musica Florea, Capella Regia atď. Medzi rokmi 20062008 bol zbormajstrom detského speváckeho zboru Fontána v Tepliciach a ako dirigent spolupracoval tiež so Severočeskou filharmóniou či Orchestrom Fóra mladých. V rokoch 20052009 učil na Konzervatóriu v Tepliciach a 2014 – 2024 viedol triedu zobcovej flauty na Konzervatóriu Jana Deyla v Prahe.

V roku 2019 dostal za charitatívnu činnosť vo Vojenskom a špitálskom rádu svätého Lazara Jeruzalemského cenu Křesadlo za rok 2018 udeľovanú Nadáciou Hestia. V roku 2022 bol na 51. synode Starokatolíckej cirkvi v ČR zvolený za člena Synodnej rady, kde zastáva funkciu podpredsedu.

### Ocenenie
* 2007 – Cena Nadace Leoše Janáčka
* 2019 – Cena Křesadlo za rok 2018

## Bibliografia (výber)

### Monografie a edície
* ISMN 979-0-2601-0948-3
* 
* 
* 
* 
* 

## Referencie

## Iné projekty

## Externé odkazy
* Zoznam prác v *Bibliografii dějin českých zemí* (Historický ústav AV ČR)
* Profil na Academia.edu
* 
* 
* Lukáš M. Vytlačil v Databázi knih

## Zdroj

Kategória:Osobnosti z Kladna
Kategória:Českí historici
Kategória:Českí archivári
Kategória:Českí flautisti
Kategória:Českí hudobní pedagógovia
Kategória:Českí dirigenti
Kategória:Hudobní historici
Kategória:Pracovníci Akadémie vied Českej republiky
Kategória:Absolventi Filozofickej fakulty Karlovej univerzity
Milion+ Entertainment

**Milion+ Entertainment** (známe aj ako **Milion+**, **Milion Plus** alebo skrátene **M+**) je české hip-hopové hudobné vydavateľstvo.

Vznikol v roku 2015 z pôvodného YZO Empire, ktorého zakladajúcimi členmi boli Yzomandias, Konex, Jickson, Karlo, Jackpot, Nik Tendo a ďalší. Od svojho vzniku mal label 13 umelcov. Od polovice roka 2024 zamestnáva label 8 umelcov, 1 producenta, 1 grafika, 2 organizačných členov a 2 ochrankárov

## História
Vydavateľstvo vzniklo v roku 2015 zo skupiny YZO Empire. So vznikom labelu je neoddeliteľne spojené vydanie albumu Yzomandiasa (vtedy ešte pod prezývkou Logic). Ešte predtým však Konex vydal svoje EP *Musick*, ktoré je oficiálne prvým vydaním pod značkou Milion Plus. V roku 2015 vyšlo niekoľko ďalších albumov umelcov tohto labelu, napríklad Karlov *333* alebo album *Palác* od Barbera. Potom začiatkom roka 2016 vydal Yzomandias s kolegom Karlom album *[Gudlak]* a v ten istý deň vyšiel aj album *Cocktail Party* od Robina Zoota. V apríli potom vyšiel prvý plnohodnotný mixtape s názvom *Million+ Paradise*, z ktorého najpopulárnejšia skladba „Milion+ rmx“ na YouTube dosiahla do dnešného dňa viac ako 5,3 milióna pozretí. Po májovom vydaní Hasanovho albumu *Oceán* vydal Yzomandias album *Ze dna*. Jickson vydal album *Origami* a do konca roka stihol Koky vydať EP *Mám to* a Yzomandias mixtape *J. Eden*.

## Súčasní umelci vydavateľstva

## Referencie

Kategória:České hudobné vydavateľstvá
Kategória:Hiphopové hudobné vydavateľstvá
Sokol (vrch v Západných Tatrách)

**Sokol** () je vrch v Západných Tatrách na Slovensku. Leží nad Jaloveckou dolinou, nad obcou Jalovec, približne  severne od Liptovského Mikuláša. 

## Poloha
Nachádza sa na juhozápadnom okraji Tatier, v geomorfologickom podcelku Západné Tatry a ich časti Sivý vrch. Vrch leží v Žilinskom kraji, v okrese Liptovský Mikuláš a na katastrálnom území obce Bobrovec. Najbližšími sídlami sú južne situovaný Jalovec, Žiar a Bobrovček, juhozápadne sú Liptovské Beharovce a Liptovské Matiašovce, západne Kvačany a severozápadne Huty. Vrch sa nachádza v Tatranskom národnom parku a je súčasťou národnej prírodnej rezervácie Mních.

## Opis
Sokol sa nachádza v južnej časti rázsochy, vedúcej južným smerom zo Sivého vrchu () v hlavnom hrebeni Západných Tatier. Zakončuje vetvu, ktorá vybieha juhovýchodným smerom z vrchu Babky (). Východným smerom sa svahy zvažujú do Jaloveckej doliny, južné postupne klesajú do Liptovskej kotliny. Oblasť patrí do povodia Váhu, kde voda odteká Jalovčankou a jej prítokmi.

Západným smerom leží Roveň (), Opálenica (), Fatrová (), Huňová () a Babky (), severným Žľaby (), Ostrá (), Malá Kopa () a Mních (), východným Baníkov (), Trnác (), Ráztoka (), Široká (), Smrekovec () a Skala () a južným Lipovec (). Vrchol traverzuje značený turistický chodník.

### Výhľady
Čiastočne skalnatý vrchol pokrýva nesúvislý lesný porast, preto umožňuje obmedzený rozhľad. Z vhodných častí sú viditeľné okolité vrcholy Západných Tatier a okolité doliny, pri vhodných podmienkach aj Nízke Tatry.

## Prístup
Na vrchol nevedie značená turistická trasa, no traverzom prechádza  modrá značka z rázc. Bobrovecká vápenica ku Chate pod Náružím.

## Referencie

## Pozri aj
* Západné Tatry
* Sivý vrch (geomorfologická časť)
* Tatranský národný park
* Mních (národná prírodná rezervácia)
* Zoznam vrcholov v Západných Tatrách

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Bobrovec (obec)
Moxastín

**Moxastín** je antihistaminikum a anticholínergikum.

Moxastín bol vyvinutý v Česko-Slovensku a predával sa v podobe chlorovodíkovej soli ako antihistaminikum pod názvom Alfadryl. Spolu s 8-chlórteofylínom tvorí kokryštál/soľ nazývaný moxastínteoklát, ktorá sa používa ako antiemetikum pri kinetóze a predáva sa pod názvom Theadryl, prípadne v kombinácii s kofeínom pod názvom Kinedryl.

## Referencie

## Pozri aj

* Difenhydramín

## Zdroj

Kategória:Dimetylaminozlúčeniny
Kategória:Fenylové zlúčeniny
Kategória:Antihistaminiká
Kategória:Anticholínergiká
Zimné paralympijské hry 2026

**XIV. zimné paralympijské hry** boli zimné paralympijské hry, ktoré sa konali v talianskych mestách Miláno a Cortina d'Ampezzo od 6. do 15. marca 2026.

## Kandidatúry
K októbru 2018 boli na usporiadanie paralympiády tri kandidátske miesta:
* Calgary, Kanada
* Miláno a Cortina d'Ampezzo, Taliansko
* Štokholm, Švédsko (zahrňoval aj lotyšské mesto Sigulda)

Rozhodnutie padlo v júni 2019 v Lausanne. Miláno a Cortina získali 47 hlasov Medzinárodného olympijského výboru, 34 hlasov získala švédska kandidatúra. Medzi možných kandidátov patril aj Graz v Rakúsku, Sapporo v Japonsku a Sion vo Švajčiarsku.

## Športy
Na paralympiáde boli nasledovné športy:
* para beh na lyžiach
* para biatlon
* para curling
* para ľadový hokej
* para snowboarding
* para zjazdové lyžovanie

Prvýkrát bol na paralympiáde curling miešaných dvojíc. Celkovo bolo pre hry predpokladaných 665 miest pre športovcov, z toho 323 pre mužov, 176 pre ženy a 166 nezávisle od rodu. Nakoniec sa na hrách zúčastnilo 611 športovcov z 55 krajín. Podľa počtu športovcov to boli najväčšie hry v histórii. 

### Kalendár súťaží
Nasledujúci kalendár zobrazuje časové rozdelenie športových disciplín na ZPH 2026. Modré podfarbenie pri športe v daný deň znamená, že v disciplíne sa súťažilo, ale neuskutočnila sa žiadna finálová disciplína. Žlté podfarbenie značí finálové zápolenie v daný deň. Číslo udáva počet finálových disciplín.

## Slovensko na ZPH 2026

## Maskoti
7. februára 2024 organizátori zverejnili dvoch maskotov súrodencov: paralympijský hranostaj Milo a olympijská hranostajka Tina. Milo sa narodil bez labky a naučil sa chodiť chvostom.

## Referencie

## Pozri aj
* Zimné olympijské hry 2026

## Externé odkazy
* Stránka na webe Medzinárodného paralympijského výboru


2026
Kategória:Šport v 2026
Kategória:2026 v Taliansku
Paralympiáda
Kategória:Športové podujatia v Miláne
Kategória:Cortina d'Ampezzo
Jan Valta (dirigent)

Mgr. **Jan Valta** (* 17. marec 1948, Kladno – † 12. november 2024, Teplice) bol český dirigent, klavirista a pedagóg. V rokoch 19761990 bol dirigentom Štátneho komorného orchestra v Žiline.

## Životopis
V rokoch 19631969 vyštudoval na Pražskom konzervatóriu odbory klavír a dirigovanie. Roku 1968 sa stal držiteľom 1. ceny a titulu laureáta Smetanovskej klavírnej súťaže v Hradci Králové. Medzi rokmi 19691974 absolvoval dirigovanie na Hudobnej a tanečnej fakulte Akadémie múzických umení v Prahe (HAMU), kde boli jeho pedagógmi napr. Bohumír Liška či Alois Klíma. Zároveň bol korepetítorom a koncertným klaviristom Detského speváckeho zboru čs. rozhlasu (19681972), neskôr (19721976) pracoval ako hudobný režisér v Česko-slovenskom rozhlase.

Medzi rokmi 19761990 pôsobil ako dirigent Štátneho komorného orchestra v Žiline (od roku 1984 šéfdirigent), s ktorým absolvoval množstvo koncertov. Rovnako často vystupoval ako hosťujúci dirigent.

Po krátkom pedagogickom pôsobení na Konzervatóriu v Žiline (19901992) odišiel po rozdelení Česko-Slovenska do severočeských Teplíc, kde od roku 1993 vyučuje na tunajšom konzervatóriu ako profesor dirigovania, dirigent školského orchestra a korepetítor. Medzi absolventov jeho dirigentskej triedy patrí napr. Marek Štryncl či Lukáš M. Vytlačil. Jeho syn Jan Valta je huslista a dirigent, príbuzný bol aj starosta Kladna Václav Valta. So svojou manželkou dostal čestné občianstvo mesta Žiliny.

## Referencie

## Externé odkazy
* Zoznam prác v *Bilbiografii dějin českých zemí* (Historický ústav AV ČR)

## Zdroj

Kategória:Českí dirigenti
Kategória:Českí klaviristi
Kategória:Českí hudobní pedagógovia
Kategória:Osobnosti Českého rozhlasu
Kategória:Absolventi Akadémie múzických umení v Prahe
Kategória:Osobnosti z Kladna
Bardejovská Nová Ves

**Bardejovská Nová Ves** je mestská časť mesta Bardejov. Nachádza sa na východ od centra mesta, do roku 1971 bola samostatnou obcou. 

Prvá písomná zmienka pochádza z roku 1320. V mestskej časti sa nachádza Kostol Narodenia Panny Márie, ktorý bol postavený v 15. storočí v gotickom štýle.. V mestskej časti pôsobí futbalový klub *ŠK Milénium Bardejovská Nová Ves*.

## Referencie

Kategória:Bardejov
Kategória:Mestské časti na Slovensku
Odborný asistent

**Odborný asistent** (angl. *assistant professor*) je vysokoškolský učiteľ, akademický pracovník, ktorý zabezpečuje v spolupráci s profesormi a docentmi vysokej školy plnenie jej úloh v oblasti vzdelávania a v oblasti vedy, techniky alebo umenia. Ak nemá vysokoškolské vzdelanie tretieho stupňa alebo vedecko-pedagogický titul, vzdeláva sa so zameraním na ich získanie. Odborný asistent nemusí mať spravidla absolvovaný doktorandský študijný program (doktor – PhD., *doctor's degree*, 8 v ISCED). Kvalifikačným predpokladom je v závislosti od konkrétneho obsahu pracovných úloh vysokoškolské vzdelanie druhého stupňa alebo vysokoškolské vzdelanie tretieho stupňa.

Odborný asistent vysokej školy vykonáva vzdelávaciu (pedagogickú), vedecko-výskumnú, publikačnú a výchovnú činnosť na vysokej škole a podieľa sa na aktívnych výstupoch z týchto činností autorsky a spoluautorsky a zverejňuje výsledky v časopisoch a na vedeckých, odborných alebo umeleckých podujatiach. Vedie prednášky, semináre, cvičenia, hodnotí študentov, vedie a oponuje záverečné práce v prvých dvoch stupňoch vysokoškolského vzdelávania a tvorí študijné materiály. Pre študentov vykonáva konzultácie, zabezpečuje exkurzie a odbornú prax. Odborný asistent s vysokoškolským vzdelaním tretieho stupňa skúša na štátnych skúškach v bakalárskych študijných programoch.

## Referencie

Kategória:Pedagógovia
Kategória:Vysoké školy
Medzinárodná asociácia exorcistov

**Medzinárodná asociácia exorcistov** () je katolícka organizácia, ktorú založil svetoznámy rímsky exorcista Gabrielom Amorthom a otec René Chenesseau v roku 1994. Asociácia združuje tých, ktorí sa venujú exorcizmu a má viac ako 900 členov (exorcistov) po celom svete, ku ktorým sa pripája viac ako 130 pomocných zariadení.

Gabriele Amorth založil 4. septembra 1991 Taliansku asociáciu exorcistov, a roku 1994 založil Medzinárodnú asociáciu exorcistov (AIE), ktorej predsedal do roku 2000. Kongregácia pre klérus ju 13. júna 2014 schválila a uznala za súkromné medzinárodné združenie veriacich s právnou subjektivitou, so všetkými právami a povinnosťami stanovenými Kódexom kanonického práva, a bola oficiálne uznaná Vatikánom. Na jeseň 2016 bola ustanovená česko-slovenská sekcia AIE. V roku 2018 mala 10 členov.

Počet členov v tejto organizácii je obmedzený a členstvo je výberové. Kňaz pre vstup do organizácie musí získať súhlas svojho biskupa. Organizácia organizuje uzavreté stretnutie raz ročne.

Gabriele Amorth založil organizáciu v snahe zvýšiť počet exorcistov po svete. Do svojej smrti bol čestným predsedom asociácie. Dve funkčné obdobia bol vo funkcii predsedu Francesco Bamonte. Od septembra 2023 je predsedom Karol Orlita. Členom asociácie je od roku 2016 aj slovenský kňaz a exorcista Imrich Degro.

## Referencie

Kategória:Exorcizmus
Kategória:Medzinárodné organizácie
Kategória:Kresťanské organizácie
Kategória:Organizácie založené v 1994
Priechodný prierez železnice

náhľad|Prechodný profil pre železničnú dopravu. G1 (medzinárodná), G2 (Nemecko)
**Priechodný prierez [[Železnica|železnice]]** (*prejazdný profil*, *prejazdný prierez železnice*) je garantovaný priestor pre prechod koľajového vozidla, do ktorého v žiadnom mieste železničnej trate nezasahuje žiadna prekážka. Medzi priechodným prierezom železnice a statickým obrysom vozidla musí byť zachovaný voľný priestor pre jeho bezpečný prechod.

## Statický obrys železničného koľajového vozidla
náhľad|Obrysnica
Statický obrys železničného koľajového vozidla je kolmý priemet železničného vozidla na os rovnej železničnej trate, na ktorej vozidlo stojí. Pre priechodné prierezy a obrysy železničných koľajových vozidiel na Slovensku platí európska norma EN 15273-3. Obrys železničného koľajového vozidla sa kontroluje pomocou obrysnice. Obrysnica má najväčší praktický význam pri kontrole naloženého nákladu.
 
## Referencie

## Pozri aj
* Rozchod koľají
* Technická základňa železničnej prepravy
* Železnica

## Zdroj
* STN EN 15273-3 Železnice. Priechodné prierezy a obrysy. Časť 3: Priechodné prierezy (Norma na priame používanie ako STN)

Kategória:Železnica
Kategória:Železničná doprava
Kategória:Železničné trate
Kategória:Koľajová doprava
Generácia Beta

**Generácia Beta** (môže byť aj skrátene **Gen Beta**) je demografická kohorta nasledujúca po Generácii Alfa. Predpokladá sa, že pôjde o deti mladších ľudí Generácie Y a starších ľudí Generácie Z narodené od roku 2025 do 2039. Tie by mali do roku 2035 tvoriť 16 % svetovej populácie. Tiež sa očakáva, že deti tejto generácie budú žiť až do 22. storočia.

Deti tejto kohorty budú od malička obklopené umelou inteligenciou, ktorá bude ovplyvňovať a formovať ich život. Pôjde o prvú generáciu, ktorá bude naozaj vlastniť svoje osobné údaje o zdraví. Všetky tieto informácie budú patriť jeho právoplatnému majiteľovi, ktorý s nimi bude môcť robiť čokoľvek. Presúvať ich, predávať, zdieľať, darovať, vymazávať. Nové osobné zariadenia budú navrhnuté tak, aby zhromažďovali, uchovávali a šifrovali osobné a štruktúrované lekárske údaje na báze „opt-in“. Všetky lekárske informácie budú zašifrované a riadené „inteligentnou zmluvou“, ktorá určí, kedy a kým bude prístupná.

10 ročný Oliver s autizmom by nazval nasledujúcu generáciu, ktorá bude nasledovať po generácii Beta ako "Generácia XS" od roku 2041 do roku 2053

## Referencie

Kategória:Sociológia
Kategória:Etnológia
Tour de France 2024

**Tour de France 2024** bol 111. ročník prestížnych cyklistických pretekov Grand Tour Tour de France. Štart pretekov bol 29. júna v&nbsp;talianskej Florencii a cieľ bol 21. júla v&nbsp;Nice. Cyklisti absolvovali 21&nbsp;etáp v celkovej dĺžke&nbsp;. Po prvý krát v históri sa nekončilo v Paríží alebo v jeho blízkosti z dôvodu príprav na letné olympíjske hry 2024. Mark Cavendish vyhral svoju 35. etapu na Tour de France, čím prekonal 34 etapových víťazstiev Eddyho Merckxa.

## Tímy
Na štart nastúpilo 18 UCI World Tour tímov, ktoré doplnili 4 prokontinentálne tímy. 

;UCI World Tour tímy

;UCI Pro tímy

## Trať

## Vedenie po etapách

## Konečné poradie

### Celkové poradie [[Súbor:Jersey yellow.svg|bezrámu|20x20bod]]

## Referencie

## Iné projekty

## Zdroj
* Oficiálny web

2024
Kategória:2024 vo Francúzsku
Kategória:2024 v Taliansku
Kategória:Cyklistika v 2024
Spuštiak

**Spuštiak** () je horské sedlo v Chočských vrchoch. Nachádza sa nad obcou Likavka.

## Polohopis
Priesmyk leží v juhozápadnej časti pohoria, v geomorfologickom podcelku Choč. Nachádza sa v hrebeni, ktorý vedie z Veľkého Choča () cez sedlo Stredná Poľana a Kýčeru () na Predný Choč (). Oddeľuje severne ležiacu Kopu () a spomínaný Predný Choč na juhu a stretávajú sa tu značené turistické chodníky. Územie patrí do povodia Váhu; východné svahy odvodňuje potok Turík, západnú časť potok Biely breh do Likavky. Oblasť patrí do národnej prírodnej rezervácie Choč.

Hrebeňom vedie hranica katastrálnych území obcí Likavka a Lisková v okrese Ružomberok v Žilinskom kraji.

## Prístup
* po  červeno značenej trase z mesta Ružomberok cez Likavku a rázc. Pod Predným Chočom
* po  modrej turistickej značke:
** od severozápadu z Valaskej Dubovej cez rázc. Stredná Poľana
** od juhozápadu z Likavky cez rázc. Pod Smrekovom

## Referencie

## Pozri aj
* Chočské vrchy
* Choč (geomorfologický podcelok)
* Choč (národná prírodná rezervácia)

## Externé odkazy
* Poloha na turistickej mape

Kategória:Sedlá v Chočských vrchoch
Prima COOL SK

**Prima COOL SK** je súkromná slovenská televízna stanica. Prevádzkovateľom je česká FTV Prima, ktorú vlastní FTV Prima Holding. Je to slovenská verzia českej stanice Prima COOL. Vysielať začala 27. mája 2024.

## Sídlo
Televízia Prima Cool SK sídli v Prahe 10.

Vinohradská 3217/167, Strašnice, 100 00, Praha 10

## Sesterské stanice

* Prima
* Prima COOL
* Prima Love
* Prima Love SK
* Prima Max
* Prima KRIMI
* Prima SK
* Prima Zoom
* CNN Prima News
* Prima Star
* Prima Show

## Externé odkazy
* 

Kategória:Televízne stanice na Slovensku
Dlhá Lúka (Bardejov)

**Dlhá Lúka** je mestská časť mesta Bardejov. Nachádza sa severovýchodne od centra, mestskou časťou sa stala v roku 1972. Leží na dolnom toku Kamenca, ľavého prítoku Tople. Na západe susedí mestská časť s Bardejovskými Kúpeľmi.

Prvá písomná zmienka pochádza z roku 1320, z rovnakého dokumentu ako aj prvá zmienka o Bardejovskej Novej Vsi. Po latinsky sa obec nazývala *Longa Villa*, nemecky *Langenau* a maďarsky *Hosszúret*. Písomnosti z roku 1403 opisujú Dlhú Lúku ako stredne veľkú dedinu s 25 gazdovstvami rozprestierajúcimi sa na rozlohe asi 60 hektárov.

V mestskej časti sa nachádza kostol sv. Anny a Joachima, dokončený v roku 1825. Medzi rokmi 1994 a 1996 bol zrekonštruovaný a rozšírený, pričom sa jeho kapacita viac než zdvojnásobila.

## Referencie

Kategória:Bardejov
Kategória:Mestské časti na Slovensku
Markíza International

[náhľad|Sídlo Markíza International v [Bratislava – mestská časť Záhorská Bystrica|Záhorskej Bystrici v Bratislave.]]

**Markíza International** je okruh súkromnej slovenskej televízie Markíza, ktorý vysiela na území Česka.

Vysielanie stanice bolo spustené 1. februára 2016 o 6:00 reláciou *[[Teleráno]]*.

Programová ponuka stanice Markíza International je koncipovaná podobným spôsobom ako programová štruktúra televízie Markíza. Vysiela v reálnom čase. Program tvoria pôvodné relácie vlastnej tvorby bez exkluzívnych zahraničných akvizícií. Programové sloty, v ktorých sa na klasickej TV Markíza vysiela obsah, pre ktorý skupina Markíza nedisponuje právami na vysielanie v zahraničí vypĺňajú reprízy pôvodných relácií a to najlepšie z archívu TV Markíza. 

Televízia sídli v bratislavskej mestskej časti Bratislava – mestská časť Záhorská Bystrica a je členom skupiny CME.

Program je šírený vo formáte MPEG-4/HD cez satelit Astra 3B na Skylinku a v terestriálnom vysielaní. Stanicu je možné sledovať aj prostredníctvom video on demand platformy Voyo.

Medzinárodný kanál spustila začiatkom roka 2016 aj sesterská skupina NOVA. Diváci na Slovensku môžu tak sledovať to najlepšie z vlastnej tvorby televízie Nova na programe Nova International.

## Referencie

Markíza International
Kategória:Televízne stanice v Česku
Kategória:Vzniklo v 2016
Diecézny biskup

**Diecézny biskup** je biskup spravujúci konkrétnu existujúcu diecézu.

## Diecézny biskup v rímskokatolíckej cirkvi
V rímskokatolíckej cirkvi rozlišujeme **sídelného biskupa** u diecéz prislúchajúcich k nejakej cirkevnej provincii a **vyňatého biskupa** u diecéz spadajúcich priamo pod apoštolskú stolicu.

### Vymenovanie diecézneho biskupa
Proces vymenovania nového diecézneho biskupa za normálnych okolností určujú *Normy pre promócie do biskupskej služby v latinskej cirkvi* z roku 1972 a Kódex kánonického práva z roku 1983 (kánony 364, 377 a 378).

Apoštolský nuncius požiada biskupov miestnej cirkvi, aby mu vymenovali 50 tzv. konzultorov (duchovných i laikov, z odporúčaní ktorých vzíde poradovník troch mien. Všetci zúčastnení sú viazaní služobným pápežským tajomstvom (). Pápež vyberá z navrhnutých kandidátov, avšak poradovník pre neho nie je záväzný, môže ho zmeniť. Nunciatúra potom tajne kontaktuje vybraného kandidáta a spýta sa ho, či funkciu prijíma (v prípade, že kandidát zo závažných dôvodov odmietne, postupuje sa ďalej podľa poradovníka).

Biskupom diecézy sa stáva dotyčný po zložení vyznania viery a prísahy vernosti Apoštolskému stolcu vyhlásením vymenovania. Potom sa už môže kánonicky ujať riadenia diecézy. Pre tento akt sa vyžaduje jasné liturgické gesto: sadnutie na biskupský stolec (trón) vo vlastnej katedrále. Pokiaľ dotyčný ešte nie je biskupom, sú mu niektoré právomoci (napr. svätenie kňazov) odopreté, resp. vykonával by ich neplatne, až do okamihu jeho vlastného biskupského svätenia.

## Diecézny biskup v iných cirkvách
Úrad diecézneho biskupa existuje aj v iných cirkvách, ktoré majú episkopálne zriadenie – napr. v cirkvách anglikánskych alebo v niektorých cirkvách luteránskych.

## Zdroj

Kategória:Biskupi
Luis Pascual Dri

**Luis Pascual Dri**, OFM Cap. (* 17. apríl 1927, Federación, Argentína – † 30. jún 2025) bol argentínsky kňaz katolíckej cirkvi, člen Rádu menších bratov kapucínov a vyhľadávaný spovedník. Pápež František ho 30. septembra 2023 vymenoval za kardinála.

## Životopis
Luis Pascual Dri sa narodil 17. apríla 1927 vo Federación v provincii Entre Ríos v Argentíne. Od malička sa staral o prácu na poli, zvieratá a tiež sadil kukuricu a lucernu. Navštevoval miestnu vidiecku školu. Do kapucínskeho seminára vstúpil ako 11-ročný v januári 1938 (do rehoľného života vstúpili všetci súrodenci okrem jedného) a ukončil tu základné a stredné štúdium. Vstúpil do noviciátu v štvrti Nuevo París v Montevideu v Uruguaji a svoje prvé sľuby zložil 21. februára 1945. V roku 1949 zložil svoje večné sľuby. Za kňaza bol vysvätený 29. marca 1952 v katedrále v Montevideu.

V roku 1953 sa Luis stal riaditeľom seminára San Francisco de Carrasco Minor. O dva roky neskôr riadil argentínsky Serafický seminár vo Villa Gdor v regióne Galvez. V roku 1959 sa stal majstrom novicov v San Franciscu de Carrasco. Od roku 1961 pôsobil v Európe ako formátor novicov.

V rokoch 1962 až 1974 vyučoval na *Colegio y Liceo Secco Illa de Uruguay*. Krátko bol farárom v Empalme a Colonia Nicolich a potom sa v roku 1976 stal magistrom novicov v Minas v Uruguaji. O sedem rokov neskôr, v roku 1983, sa presťahoval do farnosti San Enrique de Villa Gdor v Galvez. V roku 1987 bol vymenovaný za farára Santa María de la Ayuda v El Cerro de Montevideo. V rokoch 2000 až 2003 bol farárom v *Santuario Nuestra Señora del Rosario de Pompeya* vo štvrti Nueva Pompeya v Buenos Aires a následne farárom v Mar del Plata. V roku 2007 odišiel Luis do dôchodku vo veku 80 rokov. Každý deň sa však vracia do svätyne, kde niekoľko hodín spovedá.

### Kardinál-spovedník
Pápež František pri viacerých príležitostiach hovoril o Driovej práci spovedníka, pričom na jeho príklade poukazoval na to, že spovedník má veľa odpúšťať. Dri opísal, že sa často stretával s pápežom Františkom, keď bol ešte arcibiskupom v Buenos Aires, a uviedol, že František za ním posielal kňazov, aby sa s ním radili. Kvôli ich spoločnej minulosti ho argentínske médiá prezývajú *pápežským spovedníkom.* Dri zase uvádza ako svojich vzorov a mentorov kapucínov sv. Leopolda Mandića a sv. Pátra Pia. Druhý menovaný bol jeho spovedník v roku 1960, keď obaja žili v tom istom kláštore.

Dňa 9. júla 2023 pápež František oznámil, že plánuje 96-ročného Driho vymenovať za kardinála na konzistóriu naplánovanom na 30. september. Dri sa nezúčastnil konzistória pre svoj zdravotný stav a vek. Na tomto zhromaždení bol vymenovaný za kardinála diakona s titulárnym rímskym kostolom Sant’Angelo in Pescheria.

Kardinálske insígnie si Dri prevzal 11. októbra v katedrále v Buenos Aires z rúk arcibiskupa Mirosława Adamczyka, apoštolského nuncia v Argentíne.

Kardinál Dri zomrel v pondelok 30. júna 2025 vo veku 98 rokov.
## Referencie

## Pozri aj
* Zoznam kardinálov vymenovaných pápežom Františkom

## Zdroj

Kategória:Argentínski kardináli
Kategória:Argentínski rímskokatolícki kňazi
Kategória:Argentínski kapucíni
Meriadov

**Meriadov** () je horské sedlo v Kysuckej vrchovine. Nachádza sa v hlavnom hrebeni nad obcou Radôstka.

## Polohopis
Priesmyk leží v strednej časti pohoria, v geomorfologickom podcelku Vojenné. Nachádza sa v hlavnom hrebeni, ktorý vedie od vrchu Zlieň () cez Sedlo nad Melišovcami a Obelec () a pokračuje popod Černatín () na Poľanu (). Oddeľuje severne ležiaci masív Černatína a južne situovaný Obelec a prepája údolie potoka Sobolčín na východe a Povinskú dolinu na západe. Východné svahy odvodňuje Sobolčín do Radôstky a Bystrice, voda zo západných odteká Povinským potokom do Kysuce. Sedlo je pomenované podľa neďalekej osady a prechádza ním značený turistický chodník. 

Územie leží v Žilinskom kraji a hrebeňom vedie hranica okresov Žilina a Kysucké Nové Mesto. Východná časť patrí do katastra obce Lutiše, západná obci Povina.

## Prístup
* po  červeno značenej hrebeňovke:
** od severu zo sedla Korcháň cez rázc. Černatín ()
** od juhovýchodu zo Sedla nad Melišovcami cez rázc. Pod Obelcom
* po  zelenej turistickej značke:
** od západu z Poviny cez rázc. Nad Matúškovou
** od východu z Radôstky cez rázc. Černatín ()

## Referencie

## Pozri aj
* Kysucká vrchovina
* Vojenné

## Externé odkazy
* Poloha na turistickej mape

Kategória:Sedlá v Kysuckej vrchovine
Kategória:Geografia okresu Kysucké Nové Mesto
Kategória:Geografia okresu Žilina
Jan Mařík

Mgr. **Jan Mařík**, Ph.D. (* 29. december 1975, Praha) je český archeológ a riaditeľ Archeologického ústavu Akademie věd ČR v Prahe.

## Životopis
Je absolventom Filozofickej fakulte Karlovej univerzity v Prahe, kde študoval históriu a pravekú a ranne stredovekú archeológiu. Odborne pôsobí v Archeologickom ústave Akademie věd ČR (ARUP), ktorý od roku 2017 vedie ako riaditeľ. Venuje sa aj pedagogickej činnosti, prednáša na archeologických katedrách českých vysokých škôl a základy archeológie vyučuje tiež na Vysokej škole chemicko-technologickej.

Odborne sa zameriava na obdobie raného stredoveku, od roku 1998 je vedúcim archeologických výskumov na hradisku v Libici nad Cidlinou, ďalej sa zaoberá pamiatkovou starostlivosťou v archeológii a popularizácií archeologického dedičstva.

### Ocenenie
* 2024 – Medaila Vojtěcha Náprstka za popularizáciu vedy

## Referencie

## Iné projekty

## Externé odkazy
* Zoznam prác v *Bibliografii dějin českých zemí* (Historický ústav AV ČR)
* Jan Mařík v Databázi knih
* 
* 
* 

## Zdroj

Kategória:Českí archeológovia
Kategória:Pracovníci Akadémie vied Českej republiky
Kategória:Českí vysokoškolskí pedagógovia
Kategória:Absolventi Filozofickej fakulty Karlovej univerzity
Kategória:Osobnosti z Prahy
Samuel Boden

**Samuel Standidge Boden** (4. apríl 1826, Kingston upon Hull, Spojené kráľovstvo – 13. január 1882, Londýn) bol anglický šachový majster a novinár 19. storočia.

Z Bodenových šachových výsledkov môžeme menovať:
* druhé miesto na šachovom turnaji pri prvom kongrese *[[British Chess Association]]* v roku 1857 v Manchesteri (turnaj vyhral Johann Jacob Löwenthal),
* víťazstvo nad Johnon Owenom v roku 1858 v pomere 7:2 (=2),
* prehru s Paulom Morphym v roku 1858 v pomere 1:6 (=4),
* druhé miesto na šachovom turnaji pri štvrtom kongrese *British Chess Association* v roku 1861 v Bristole (turnaj vyhral Louis Paulsen),

Boden bol dlhodobým šachovým redaktorom (od 1858 do 1873) v *The Field Magazine* a taktiež napísal knihu *A Popular Introduction to the Study and Practice of Chess* (1851). S jeho menom je spojený tzv. Boden-Kieseritzkyho gambit *1.e4 e5 2.Jf3 Jf6 3.Sc4 Jxe4 4.Jc3 Jxc3 5.dxc3 f6* v Hře dvoch jazdcov v obrane, a tzv. Bodenov mat, tj. mat s pomocou dvoch strelcov, ktorý použil práve Boden v roku 1853 v Londýne v partii s R. Schulderom.

## Referencie


## Zdroj

Kategória:Narodenia v 1826
Kategória:Úmrtia v 1882
Kategória:Anglickí šachisti
Kategória:Narodenia 4. apríla
Kategória:Úmrtia 13. januára
Kategória:Osobnosti z Kingston upon Hull